[{"text_idx": "#000004", "text": "Ar o\u0302l graddio gyda BSc Rheoli Busnes yn 2009 doedd gen i ddim syniad beth roeddwn i eisiau ei wneud gyda fy ngyrfa felly derbyniais rai swyddi interim fel barforwyn a derbynnydd gwesty. Ar y pryd, roedd fy nhad yn rhedeg TPT Consultancy and Training Ltd ac roedd angen cymorth arno ar brosiect mawr a oedd yn cael ei ariannu."}, {"text_idx": "#000006", "text": "Cafodd TPT, fel llawer o gwmni\u0308au sy\u2019n cynnig gwasanaeth wyneb-yn-wyneb, amser caled yn ystod y pandemig, ac roeddem yn gwybod ein bod am dyfu\u2019r busnes ac ehangu ein harlwy. Cofrestrais gyda Helpu i Dyfu gyda\u2019r gobaith y byddwn yn cael cymorth a\u2019r offer i dyfu ein busnes."}, {"text_idx": "#000007", "text": "Yn sicr, rhoddodd y rhaglen y sgiliau a\u2019r wybodaeth yr oeddwn yn chwilio amdanynt i mi, a thyfodd fy hyder i allu rhoi\u2019r offer a roddwyd i ni ar waith. Mwynheais y modiwl ar Ryngwladoli ac Ennill Marchnadoedd Newydd yn fawr. Hwn oedd ein modiwl wyneb-yn-wyneb cyntaf ac roedd yn wych cyfarfod a\u0302\u2019r holl gynrychiolwyr eraill. Daeth yr astudiaeth achos Microfresh a\u0302\u2019r modiwl yn fyw a mwynheais y trafodaethau a gawsom yn ei chylch."}, {"text_idx": "#000009", "text": "Rwy\u2019n meddwl mai\u2019r peth mwyaf a ddatblygais yn ystod y rhaglen oedd hyder. Yr hyder fod y pethau rwy\u2019n eu gwneud yn gywir, a\u2019r hyder i gyflwyno syniadau twf newydd i weddill y ti\u0302m."}, {"text_idx": "#000010", "text": "Roedd y rhaglen hefyd yn cynnig cyfleoedd i rwydweithio a gwneud cysylltiadau a\u0302 busnesau eraill. Rwy\u2019n meddwl mai\u2019r peth mwyaf diddorol am rwydweithio yw eich bod yn sylweddoli bod gan bawb broblemau, ofnau a materion tebyg. Roeddem yn grw\u0302p amrywiol o ran sectorau, maint busnes, rolau ac ati ond roedd thema\u0302u cyffredin yn rhedeg drwy\u2019r grw\u0302p, ac roedd yn ddiddorol trafod pethau gyda chymaint o bobl a safbwyntiau gwahanol."}, {"text_idx": "#000011", "text": "Yn dilyn fy amser ar y rhaglen, yn TPT rydym wedi ehangu ein portffolio o gyrsiau hyfforddi. Ar o\u0302l gweithio ar y llyfrau gwaith o\u2019r modiwlau marchnata, fe benderfynom amrywio\u2019r hyn rydyn ni\u2019n ei gynnig gyda chyrsiau sy\u2019n ategu ein harlwy presennol ac sy\u2019n targedu ein marchnadoedd presennol. Mae hyn eisoes wedi bod yn llwyddiant gyda\u2019r cyrsiau wedi\u2019u cymeradwyo\u2019n allanol ac yn gwerthu."}, {"text_idx": "#000012", "text": "Un peth y byddwn i\u2019n ei ddweud wrth rywun sy\u2019n ystyried cofrestru: \u201cEwch amdani!\u201d Mae\u2019n fuddsoddiad amser, ond os ydych chi\u2019n fodlon rhoi\u2019r gwaith i mewn a chofleidio\u2019r rhaglen, mae\u2019n talu ar ei ganfed."}, {"text_idx": "#000013", "text": "Mae Helpu i Dyfu: Rheoli yn rhaglen sy\u2019n helpu uwch reolwyr neu fusnesau bach a chanolig i hybu perfformiad, gwydnwch a thwf hirdymor eu busnes.\nMae deuddeg sesiwn dros ddeuddeg wythnos yn ymdrin a\u0302 meysydd allweddol o arweinyddiaeth gan gynnwys strategaeth ac arloesi, mabwysiadu technoleg ddigidol ac adeiladu gweledigaeth a brand.\nAriennir 90% o\u2019r rhaglen gan Lywodraeth y DU, gan gostio dim ond \u00a3750 i berchnogion busnes.\nDysgwch fwy am y rhaglen Helpu i Dyfu: Rheoli."}]